Minen willigen dienst ze vor, llieben guͦten frûnd und nachgeburen. Als uch dem
vil licht wol ze wûssent ist, wie denn der almechtige Gott Ulis Sefrits tocht'
den wysser diss briffis begriffn̄ hatt mit dem siechtage der ussetztzikeit.
Also hat mir der vor gn̄te Uly und ouch die gemeldte Tocht' den wÿllen,
das sie gerne ein pfrūd hetti in ûwerem sichen huͦss. Ob ir sie derrynne
gütlich und bescheidelich haltn̄ woltent. Lliebn̄ gutn frûnde, sid dem mal,
das sie ûch des gelts bar wellent gunnen umb ein pfründ ze gebn̄ den
iemant anders. Bitten ich uch frûntlich, das ir daz wellent an gesehen, das
sie von einen frommen bidderben geschlecht ist, da ir vatt' und alle syne
vorde'n ie und ie bidderbe lûte an mir und an mynen vorde'n geweßen
sint und ouch ûwer wÿsheit gerne tetn̄, was ûch liep und dienst weri,
das ir sie des lassent genissen und das ich umb ûch g'ne beschulden
un̄d v'dienen welte, wo ich das gethan kan, das ir sie gûtlich un̄d ouch
bescheidenlich haltn̄ wellent, das sie es erzwingen mogent, do ich ouch ein
hoffen zuͦ ûwer liebn̄ und frûntschaft habn̄ wyl, das sollich beschech.
Gebn̄ uff sant Oswalds tag anno etc LVIII° etc.
Heinrich von Bubenbg',
ritt' und her' ze Spietz